Man må sige, at tre 15-årige drenge fra Nordsjælland var optimister, da de i et supermarked i Hillerød forsøgte at snyde sig til store mængder slik.

For havde de egentlig regnet med, at ingen ville studse over, at deres bugnende poser med bland-selv slik havde mærkater med priserne 3,47 kroner og 5,84 kroner samt vægte på 35 og 59 gram?

Åbenbart, men en butiksdetektiv undrede sig over deres opførsel og tog dem på fersk gerning, da drengene fyldte mere slik i poserne, efter at de havde vejet tre meget små poser, der var påført mærkater med meget små priser.